Държавен вестник, бр. 21, 2005 г., стр. 37

Б Р О Й  21
Д Ъ Р Ж А В Е Н   В Е С Т Н И К
С Т Р .  37
2. почистват инструмента и работното място;
3. уведомяват непосредствения ръководи-
тел за възникнали неизправности по време на
работа.
Чл. 416. (1) Работодателят с писмена запо-
вед определя лица с трета квалификационна
група от електротехническия персонал, които
следят за изправността на ръчните електричес-
ки инструменти, преносимите лампи и транс-
форматори и ежемесечно извършват визуални
проверки на здравината на корпусите, изправ-
ността на изолацията на ръкохватките, състоя-
нието на захранващите кабели и здравината на
щепселните съединения.
(2) Резултатите от проверките се отразяват
в специален дневник, който съдържа най-мал-
ко следните данни: дата на проверката, наиме-
нование на проверяваното изделие, фабричен
(инвентарен) номер, резултат от проверката,
име и подпис на проверяващия.
Чл. 417. (1) При установяване на неизправ-
ност, която може да създаде опасност за пора-
жения от електрически ток при работа с ръчни
и преносими електрически инструменти, пре-
носими лампи и трансформатори, работата вед-
нага се преустановява, изключва се захранва-
нето и се уведомява прекият ръководител.
(2) В зависимост от неизправността по ал. 1
се извършва ремонт или бракуване.
Раздел ХХ
Електрически уредби с временен характер на
монтаж и експлоатация
Чл. 418. Изискванията по този раздел се от-
насят за работа в електрически уредби и инста-
лации с временен характер на монтаж и експло-
атация, наричани по-нататък “временни уред-
би”, използвани при строително-монтажни ра-
боти, изложбени зали и павилиони, ремонтни
работи, геологопроучвателни работи, селското
стопанство и др.
Чл. 419. (1) Временните уредби се изпълня-
ват по утвърден проект в съответствие с изиск-
ванията на Наредба № 3 за устройство на елек-
трическите уредби и електропроводни линии
(ДВ, бр. 90 и 91 от 2004 г.).
(2) Забранява се използването на временни
уредби в помещения и зони с потенциално екс-
плозивна атмосфера.
Чл. 420. Специфичните изисквания за без-
опасност при работа във временни уредби се
уреждат с вътрешни инструкции.
Чл. 421. Периодичните прегледи, електро-
лабораторните изпитвания и ремонтите на вре-
менните уредби се регистрират в дневник.
Чл. 422. За временните уредби се завежда
техническо досие, което съдържа най-малко:
1. пълни и точни електрически схеми (прин-
ципни, монтажни и др.);
2. дневник за отразяване на промените във
временната уредба и списък на лицата от елек-
тротехническия персонал, които могат да рабо-
тят по уредбата;
3. протоколи за въвеждане в експлоатация,
за измерване на параметрите, свързани със за-
щитата срещу поражения от електрически ток,
и за следремонтни изпитвания;
4. инструкция за безопасна работа.
Чл. 423. (1) Присъединяването или разеди-
няването на електрообзавеждане към временни
уредби се извършва от лица от електротехничес-
кия персонал с трета квалификационна група.
(2) Допуска се включването на преносими
(мобилни) машини към електрическата мрежа
да се извършва от неелектротехнически персо-
нал, когато това се осъществява със стандарт-
ни щепселни съединения.
Чл. 424. Прегледите и ремонтите на елек-
трообзавеждането на временни уредби се из-
вършват при изключено напрежение на мрежа-
та и застопорени движещи се части.
Чл. 425. (1) Забранява се влизане на външни
лица в командните кабини на машините и съо-
ръженията.
(2) На вратите на командните кабини се окач-
ват табели: “ Стой! Опасно за живота!” и “Заб-
ранено е влизането!”. Вратите се заключват,
когато обслужващият персонал не е в кабините.
Чл. 426. В извънработно време временни-
те уредби се привеждат в състояние, изключ-
ващо възможността за манипулации от стра-
нични лица.
Чл. 427. За машинистите на електрифици-
рани машини и съоръжения на временни уред-
би се изисква притежаването на втора квали-
фикационна група по електробезопасност.
Чл. 428. (1) Преди започване на работа об-
служващият персонал (машинистите) проверя-
ва състоянието на захранващия кабел, на за-
щитните мероприятия (заземяване, занулява-
не, механична защита и пр.), предпусковата
сигнализация, крайните изключватели и освет-
лението. При откриване на нередности маши-
ната/съоръжението не се пуска в действие и
веднага се уведомява дежурният електротехни-
чески персонал.
(2) Машините и съоръженията, включително
и кабелите, се преместват при изключено захран-
ващо напрежение независимо от разстоянието.
Чл. 429. Изпробването на машини и съо-
ръжения след ремонт или профилактика се
извършва от машинистите им. Допуска се из-
пробване от електротехническия персонал
само когато е способен за работа със съответ-
ната машина.
Чл. 430. (1) За захранване на машините и
съоръженията на временни уредби се използ-
ват кабели без увреждания по външната изола-
ционна обвивка и механично защитени.
(2) Съединяване на гъвкави кабели, изиск-
ващи в процеса на работа чести разединявания,
се изпълняват със специални щепселни муфи,
като розетката се монтира откъм страната на
източника на захранване.
Чл. 431. (1) Кабелите за захранване на вре-
менните уредби се полагат по начин, изключ-
ващ механичните въздействия върху тях.